এর চেয়ে কোনো সস্তা থাকার ব্যবস্থা করার উপায় ছিল না অকল্যান্ড শহরে। অনেক খুঁজেপেতে কুইন স্ট্রিটের এই হোস্টেলে উঠলাম। প্রতি রাতের ভাড়া ২৪ ডলার করে। তাও একই রুমে ৮ জনের থাকার ব্যবস্থা! ভ্রমণ পরিক্রমায় নানা পদের জায়গায় থাকার সৌভাগ্য বা দুর্ভাগ্য হয়েছে। তবে এবারের এই অভিঞ্জতা একেবারে নতুন। আমি আগে এমন কোনো জায়গায় সত্যিই থাকিনি। এটা ভালো না খারাপ, তার চেয়েও বড় কথা — এটা আমার জন্য নতুন অভিজ্ঞতা।